钦定古今图书集成/明伦汇编/氏族典/第357卷 > 《廖用贤尚友录》 > 林士弘
## 钦定古今图书集成/明伦汇编/氏族典/第357卷 > 《廖用贤尚友录》 > 林士弘

按《唐书李子通传》：“林士弘，饶州鄱阳人。隋季，与乡人
操师乞起为盗。师乞自号元兴王，据豫章，以士弘为
大将军。隋遣治书侍御史刘子翊讨贼，射杀师乞，而
士弘收其众，复战彭蠡，子翊败死之。遂据虔州，自号
南越王。俄僭号楚，称皇帝，建元为太平。豪杰皆杀隋
守令以附，北尽九江，南番禺悉有之。武德五年，士弘”
弟鄱阳王药师以兵围循州，总管杨世略破斩之。士
弘遁保安城山，诱溃亡谋复乱。袁人相聚应之，为张
善安所察，以兵赴讨。会士弘死，其党乃解。